**Αγαπητοί φοιτητές το νέο πρόγραμμα σπουδών ΔΙΠΑΕ για την τοποθέτηση του Μαϊου μέσω ΕΣΠΑ**είναι**50 άτομα** για το Τμήμα Μαιευτικής.

**Η ΠΑ θα πραγματοποιηθεί κατά το διάστημα από 02/05/2025 έως 01/11/2025.**

Αναφορικά με τη διαδικασία τοποθέτησης των φοιτητών ΠΑ του τρέχοντος εξαμήνου, Εαρινό Εξάμηνο  2025, σας ενημερώνουμε ότι οι φοιτητές θα **υποβάλλουν ηλεκτρονικά αίτηση-δήλωση**στο χρονικό διάστημα που ορίζει το ΓΠΑ στο **Πληροφοριακό Σύστημα του Γραφείου Πρακτικής Άσκησης** για την εκπόνηση της Πρακτικής τους Άσκησης εφόσον πληρούν τις προϋποθέσεις για ΠΑ.

Η χρονική διάρκεια υποβολής των αιτήσεων για ΠΑ στο ΠΣ ΓΠΑ ΕΣΠΑ και των απαραίτητων δικαιολογητικών εγγράφων ξεκινάει στις **04/03/2025 και ολοκληρώνεται στις 17/03/2025.** Δικαιολογητικά και αιτήσεις ΠΑ πέραν των ημερομηνιών αυτών, δε θα γίνονται δεκτά. Ο φοιτητής θα πρέπει κατά τη διάρκεια υποβολής των αιτήσεων να αναζητήσει και να καταλήξει σε φορέα απασχόλησης.

**ΤΑ ΝΕΑ ΕΝΤΥΠΑ** ΚΑΙ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΠΟΥ ΑΦΟΡΟΥΝ ΤΗΝ ΕΝΑΡΞΗ ΤΗΣ ΠΡΑΚΤΙΚΗΣ ΑΣΚΗΣΗΣ ΘΑ ΕΙΝΑΙ ΑΝΕΒΑΣΜΕΝΑ ΠΛΗΡΩΣ ΑΠΟ ΤΟ ΦΟΙΤΗΤΗ ΣΤΟ ΠΛΗΡΟΦΟΡΙΑΚΟ ΣΥΣΤΗΜΑ ΤΟΥ ΓΡΑΦΕΙΟΥ ΠΡΑΚΤΙΚΗΣ ΑΣΚΗΣΗΣ.

Ο φοιτητής οφείλει να προσκομίσει μετά τη λήξη της προθεσμίας υποβολής των αιτήσεων ΠΑ, **υπογεγραμμένα**στον Επιστημονικά Υπεύθυνο του Τμήματος τα ακόλουθα έντυπα:

*       **«ΑΙΤΗΣΗ-ΔΗΛΩΣΗ ΑΤΟΜΙΚΩΝ ΣΤΟΙΧΕΙΩΝ ΦΟΙΤΗΤΗ/ΤΡΙΑΣ ΓΙΑ ΠΡΑΚΤΙΚΗ ΑΣΚΗΣΗ ΕΣΠΑ»**εκτυπωμένη και υπογεγραμμένη, την οποία συμπληρώνετε μέσω του ΠΣ του ΓΠΑ ΕΣΠΑ.

*       «ΑΙΤΗΣΗ ΜΟΡΙΟΔΟΤΗΣΗΣ ΩΦΕΛΟΥΜΕΝΟΥ ΦΟΙΤΗΤΗ» εκτυπωμένη και υπογεγραμμένη, την οποία συμπληρώνετε μέσω του ΠΣ του ΓΠΑ ΕΣΠΑ**.**

*      «ΥΠΕΥΘΥΝΗ ΔΗΛΩΣΗ» για προσωπικά δεδομένα (την προμηθεύεται ο φοιτητής από την ιστοσελίδα praktiki.ihu.gr/Φοιτητές/Έντυπα φοιτητή)

*      ΒΕΒΑΙΩΣΗ ΕΡΓΟΔΟΤΗ ΠΑ ΕΕ2025, εκτυπωμένη και υπογεγραμμένη

*       [«ΔΗΛΩΣΗ ΦΟΡΕΑ ΑΠΑΣΧΟΛΗΣΗΣ ΓΙΑ ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ»,](https://praktiki.teithe.gr/wp-content/uploads/2022/02/%CE%94%CE%AE%CE%BB%CF%89%CF%83%CE%B7-%CE%A6%CE%BF%CF%81%CE%AD%CE%B1-%CE%91%CF%80%CE%B1%CF%83%CF%87%CF%8C%CE%BB%CE%B7%CF%83%CE%B7%CF%82-%CE%A0%CE%91-%CE%91%CE%91.pdf) εκτυπωμένη και υπογεγραμμένη

*     «ΔΗΛΩΣΗ ΦΟΙΤΗΤΗ ΓΙΑ ΠΡΑΚΤΙΚΗ ΑΣΚΗΣΗ ΣΤΗ ΓΡΑΜΜΑΤΕΙΑ», εκτυπωμένη και υπογεγραμμένη

* ΔΗΛΩΣΗ -ΑΙΤΗΣΗ ΦΟΙΤΗΤΗ ΕΝΑΡΞΗΣ ΠΑ (ΕΝΤΥΠΟ ΑΠΟ ΤΗΝ ΙΣΤΟΣΕΛΔΑ ΤΟΥ ΤΜΗΜΑΤΟΣ

Ο φοιτήτής οφείλει να καταθέσει επίσης τα δικαιολογητικά της μοριοδότησης ακαδημαΙκά και κοινωνικά κριτήρια( αναλυτική βαθμολογία, πιστοποιητικό οικογενειακής κατάστασης, πιστοποιητικό τριτεκίας- πολυτεκνίας, ποιστοποιηκά μονογονεϊκής οικογένειας και πιστοποιητικά υγείας σε περίπτωση πο ο ίδιος ο φοιτητής φέρει σοβαρά προβλήματα υγείας

 Ωστόσο, η Τριμελής Επιτροπή Αξιολόγησης θα πρέπει μετά τη συγκέντρωση των απαραίτητων δικαιολογητικών να καταρτίσει προσωρινό πίνακα κατάταξης των υποψηφίων φοιτητών ΠΑ ΕΣΠΑ ΕΕ2025 που θα χρηματοδοτηθούν μέσω ΕΣΠΑ, με τη μοριοδότησή τους, ανεξάρτητα αν οι αιτήσεις ΠΑ είναι περισσότερες ή όχι από τις διαθέσιμες θέσεις ΠΑ.

Μετά την ανάρτηση των Προσωρινών Αποτελεσμάτων, αφού εφαρμόζονται τα κριτήρια επιλογής φοιτητών ΠΑ, θα ακολουθήσει περίοδος ενστάσεων πέντε (5) ημερολογιακών ημερών. Τις ενστάσεις τις εξετάζει η ορισμένη από τη Συνέλευση του Τμήματος Επιτροπή Αξιολόγησης των Ενστάσεων ΠΑ του Τμήματος.

Μετά την εισήγηση της Τριμελούς Επιτροπής Αξιολόγησης  ΠΑ η οριστικοποίηση της επιλογής των φοιτητών ΠΑ του εξαμήνου θα πραγματοποιηθεί με απόφαση Συνέλευσης του τμήματος.

**ΣΗΜΕΙΩΣΗ: Επισυναπτόμενα θα βρείτε το χρονοδιάγραμμα για την τοποθέτηση φοιτητών για ΠΑ στο ΕΕ2025.**

**Η αποζημίωση και η ασφάλιση των φοιτητών ΠΑ μέσω ΕΣΠΑ, θα πραγματοποιείτε υποχρεωτικά από τον Ειδικό Λογαριασμό Κονδυλίων Έρευνας (ΕΛΚΕ) του ΔΙΠΑΕ και αντιστοιχεί σε 350€ μηνιαίως συμπεριλαμβανομένου και του 1% ασφάλιση για κάλυψη κινδύνου.**

Σε συνέχεια ηλεκτρονικού μηνύματος της Διαχειριστικής Αρχής, στις 20-9-2019, σας ενημερώνουμε ότι αρχής γενομένης από 1-10-2019 (σύμφωνα με το ΦΕΚ 2639/28-06-20109, επισυναπτόμενο αρχείο), ο φορέας απασχόλησης είναι υποχρεωμένος να αναγγείλει στο **ΕΡΓΑΝΗ**την έναρξη πρακτικής άσκησης του ασκούμενου φοιτητή μέσω των Εντύπων Ε 3.5 ΔΥΠΑ και Ε 4 στην Επιθεώρηση Εργασίας (Σ.Ε.Π.Ε.).

**ΕΝΤΥΠΑ**

Συνημμένα θα βρείτε τα **επικαιροποιημένα έντυπα** για τη διαδικασία τοποθέτησης των φοιτητών στο Εαρινό Εξάμηνο 2025. Παρακαλείσθε να χρησιμοποιείτε **ΜΟΝΟ τα επισυναπτόμενα έντυπα κάθε εξάμηνο καθώς έχουν αλλάξει και περιέχουν νέες προσθήκες:**

1. Δήλωση Ατομικών Στοιχείων Φοιτητή

2. Βεβαίωση Απασχόλησης & Ασφάλισης από τον Εργοδότη

3. Ενημερωτικό έντυπο Φοιτητή – Εργοδότη

4. Αίτηση Φοιτητή στη Γραμματεία ότι ο φοιτητής πληροί τις προϋποθέσεις.

5. Υπεύθυνη Δήλωση για προστασία προσωπικών Δεδομένων.

6. Δήλωση Μοριοδότησης ωφελούμενου – Φοιτητή για Πρακτική Άσκηση

7. Δήλωση Φορέα Απασχόλησης για Πρακτική Άσκηση Φοιτητών μέσω ΕΣΠΑ

Τα έντυπα αυτά μπορείτε να τα προμηθευτείτε και από την ιστοσελίδα μας, ακολουθώντας το σύνδεσμο:

[https://internship.ihu.gr/student-forms/](https://praktiki.teithe.gr/entypa-foithth/)

**ΤΡΑΠΕΖΙΚΟΣ ΛΟΓΑΡΙΑΣΜΟΣ**

Σας υπενθυμίζουμε ότι οι φοιτητές που θα πραγματοποιήσουν ΠΑ στο Εαρινό Εξάμηνο 2025 θα πρέπει να έχουν Τραπεζικό λογαριασμό στην**Τράπεζα Πειραιώς**.

Επισημαίνεται ότι το ονοματεπώνυμο του δικαιούχου-φοιτητή θα πρέπει να εμφανίζεται πρώτο στην ενδεχόμενη λίστα συνδικαιούχων.

**ΑΤΛΑΣ**

Σας υπενθυμίζουμε ότι θα **πρέπει να προηγείται η αντιστοίχιση στο ΠΣ ΑΤΛΑΣ προκειμένου να εκδοθεί η Σύμβαση Εργασίας Φοιτητή**.

Όσον αφορά τον σύνδεσμο υποβολής ηλεκτρονικής αίτησης του φοιτητή ΠΑ στο Πληροφοριακό Σύστημα του Γραφείου Πρακτικής Άσκησης, θα αναρτηθεί σχετική ανακοίνωση στο [https://internship.ihu.gr/announcements/](https://praktiki.teithe.gr/)